google/wiki40b huggingface dataset:
Spoločenstvo národov

Názvy

Do roku 1931 existovalo Britské impérium. Pojem Britské spoločenstvo národov vznikol už v roku 1926 kedy bol na Britskej konferencii definovaný ako skupina „autonómnych spoločenstiev v rámci Britského impéria, ktoré sú si postavením rovnocenné, v žiadnom prípade nie sú si podriadené ani v domácich ani v zahraničných záležitostiach, hoci ich spája spoločná oddanosť Korune a hoci sú slobodne združené ako členovia Britského spoločenstva národov.“ Roku 1931 nasledovalo oficiálne premenovanie Britského impéria vo Westminsterskom štatúte na Britské spoločenstvo národov. Názov bol skrátený na Spoločenstvo národov prvýkrát v Londýnskej deklarácii 27. 4. 1949 (podľa iných zdrojov už roku 1946).
Dnes sa označenie Spoločenstvo niekedy používa spätne na celú dobu existencie tohoto spoločenstva, ktorého formálnou hlavou je britský panovník, v súčasnosti teda Alžbeta II.

Orgány

Na čele Spoločenstva je britská kráľovná. Sekretariát Spoločenstva bol vytvorený v roku 1965 v Londýne a je ústrednou koordinačnou inštitúciou a poradným orgánom Valného zhromaždenia OSN.

Vzťah k britskej kráľovnej

Okrem Spojeného kráľovstva je v 15 štátoch britský panovník rešpektovaný ako hlava štátu (ako hlava Spoločenstva je však uznávaný všetkými členmi). V niektorých krajinách je britský panovník uznávaný ako taký, teda britský kráľ resp. kráľovná, v niekoľko málo prípadoch však nesie navyše titul kráľa tej-ktorej krajiny ako napr. v Austrálii alebo v Kanade (napr. Her Majesty Queen Elisabeth II, Queen of Australia).
Týchto 16 krajín, ktoré uznávajú Alžbetu II. ako hlavu štátu, sa zvyknú označovať ako Commonwealth Realm („Kráľovstvo Spoločenstva“) a popri Spojenom kráľovstve to sú: Antigua a Barbuda, Austrália, Bahamy, Barbados, Belize, Grenada, Jamajka, Kanada, Nový Zéland, Papua-Nová Guinea, Svätá Lucia, Svätý Krištof a Nevis, Svätý Vincent a Grenadíny, Šalamúnove ostrovy a Tuvalu.
Néoux

Poloha

Obec má rozlohu 23,81 km². Najvyšší bod je položený 688 m n. m. a najnižší bod 509 m n. m.

Obyvateľstvo

Počet obyvateľov obce je 299 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
United States Marine Corps

Dejiny

Námorná pechota odvodzuje svoju tradíciu od Kontinentálnej námornej pechoty, ktorá bola ustanovená počas americkej vojny za nezávislosť, vytvorená kapitánom Samuelom Nicholasom ako výsledok Druhého Kontinentálneho kongresu 10. novembra 1775, aby zvýšila dve čety Mariňákov v Philadelphii v Pensylvánii. Táto vojenská jednotka, pozostávajúca z dvoch práporov (131 dôstojníkov a približne 2000 poddôstojníkov), sa skladala z vojakov, ktorí boli schopní bojovať na mori i na súši a slúžili na palubách lodí. Po skončení vojny a uzavretí mierovej zmluvy (11. apríl 1783) bola Kontinentálna námorná pechota rozpustená. Posledné hlásenie, v ktorom sa spomína príslušník námornej pechoty pochádza z 26. apríla 1784. Hoci k sformovaniu súčasnej Námornej pechoty došlo až o desaťročie neskôr, mariňáci oslavujú 10. novembra ako narodeniny Námornej pechoty.
Ger (Pyrénées-Atlantiques)

Poloha

Obec má rozlohu 31,49 km². Najvyšší bod je položený 435 m n. m. a najnižší bod 332 m n. m.

Obyvateľstvo

Počet obyvateľov obce je 1 958 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Les Sièges

Poloha

Obec má rozlohu 23,59 km². Najvyšší bod je položený 257 m n. m. a najnižší bod 109 m n. m.

Obyvateľstvo

Počet obyvateľov obce je 444 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pavol Blatnický

Životopis

Študoval na gymnáziu v Banskej Bystrici, teológiu v Bratislave. Pôsobil ako kaplán, 1893-1896 farár vo Zvolene, 1910 v Budapešti-Cinkote, 1924 budapeštiansky senior. Od 1935 na dôchodku. Autor práce o Zvolene, učebnice cirkevných dejín pre ľudové meštianske školy, prispieval do náboženských časopisov.
Andrezé

Poloha

Obec má rozlohu 21,2 km². Najvyšší bod je položený 117 m n. m. a najnižší bod 52 m n. m.

Obyvateľstvo

Počet obyvateľov obce je 1 845 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Scillé

Poloha

Obec má rozlohu 11,43 km². Najvyšší bod je položený 261 m n. m. a najnižší bod 113 m n. m.

Obyvateľstvo

Počet obyvateľov obce je 381 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
LG G3 S

LG G3 S je androidový smartfón, ktorý navrhla a vyrába kórejská spoločnosť LG Electronics. Predstavený bol v júli 2014 a uvedený do predaja nasledujúci mesiac. Je to menší a menej výkonný variant modelu LG G3.

Hardvér

LG G3 S obsahuje IPS LCD displej s uhlopriečkou 5 palcov s rozlíšením 1280x720 bodov pri bodovej hustote 294 ppi. Použitý systém na čipe je Qualcomm MSM8926 Snapdragon 400, procesor je Quad-core 1.2 GHz Cortex-A7 a grafický procesor Adreno 305. Kapacita vnútorného úložiska je 8 GB a veľkosť pamäte RAM 1 GB. Vnútorné úložisko je možné rozšíriť microSD kartou s kapacitou do 64 GB. Fotoaparát má snímač s rozlíšením 8 megapixelov, laserové zameriavanie a LED blesk a dokáže nahrávať video 1080p pri 30 fps. Druhá kamera má rozlíšenie 1,3 megapixelov. Napája ho batéria s kapacitou 2540 mAh.
Villers-sur-le-Roule

Poloha

Obec má rozlohu 4,32 km². Najvyšší bod je položený 127 m n. m. a najnižší bod 7 m n. m.

Obyvateľstvo

Počet obyvateľov obce je 677 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fresne-lès-Reims

Poloha

Obec má rozlohu 12,46 km². Najvyšší bod je položený 115 m n. m. a najnižší bod 77 m n. m.

Obyvateľstvo

Počet obyvateľov obce je 425 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Akordeón

Akordeón je hudobný nástroj, pri ktorom sú zdrojom zvuku kovové jazýčky, rozochvievané prúdom vzduchu. Ten je získavaný pohybom mechu. Pre ovládanie nástroja slúžia dve skupiny klávesov. Akordeón patrí medzi aerofóny.

Dejiny

Akordeón sa prvýkrát v dejinách objavil roku 1829. Vtedy si dal viedenský výrobca nástrojov Demian patentovať nástroj – Accordion. Nástroj vznikol zdokonalením Buschmannovej handäoliny, ktorá bola vynájdená v roku 1812. Ale v mnohých štátoch sa na dlhú dobu vžil názov harmonika (harmonika bolo súhrnné označenie nástrojov približne o sto rokov starších, založených na celkom inom princípe). V týchto štátoch sa ale slovom harmonika označovali nástroje ako sú händaolina, accordion, bandonion atď. Z týchto nástrojov sa dnes uplatňuje hlavne akordeón. Ide o chromatický nástroj rovnako-zvučný. Z hľadiska širšieho rozdelenia nástroja sa dá akordeón považovať za aerofón, najviac ho však vystihuje označenie idiofon. V akordeóne vzniká tón kmitaním jazýčkov, ktoré sú rozkmitávané prúdiacim vzduchom, ktorý je buď nasávaný, alebo vytlačovaný mechom akordeónu.

Klávesový akordeón

Pianový alebo klávesový akordeón má v diskantovej časti klaviatúru s rozsahom väčšinou od dvoch do troch oktáv.
Okres (Slovensko)

Okres je druhá najmenšia administratívna jednotka Slovenska.

Dejiny od roku 1949

Od roku 1949 bolo na Slovensku 97 okresov. V roku 1951 bol zrušený jeden okres (okres Jesenské) a dva boli vytvorené (okresy Poltár a Fiľakovo), takže sa počet okresov zvýšil na 98.
V roku 1960 bolo členenie na okresy úplne zmenené; boli vytvorené podstatne väčšie okresy – počet okresov sa teda znížil na 33. 20. marca 1968 pribudli štyri nové okresy (okresy Veľký Krtíš, Stará Ľubovňa, Svidník, Vranov (nad Topľou)), čiže sa počet okresov zvýšil na 37. 22. marca 1968 Bratislava získala zvláštne postavenie („hlavné mesto Slovenska“, neskôr „hlavné mesto SSR“), pričom funkciu okresu na území Bratislavy de facto plnili mestské obvody; Bratislava teda prestala byť okresom a počet okresov sa znížil na 36. V lete 1968 pribudol nový okres Košice-mesto, čiže počet okresov sa zvýšil na 37. V roku 1990 sa Bratislava znova stala okresom a počet okresov sa tým zvýšil na 38.
Toto rozdelenie Slovenska na okresy pretrvalo až do roku 1996, keď boli hranice okresov úplne zmenené na stav platný dodnes; ich počet bol tak zvýšený na 79.
V rokoch 1945 – 1990 bol každý okres spravovaný okresným národným výborom. V rokoch 1990 až 2003 bol každý okres spravovaný okresným úradom, ktorý vykonával správu úradov v pôsobnosti štátnych orgánov. Okresné úrady boli v roku 2004 zrušené a nahradené tzv. obvodnými úradmi, ktorých bolo na Slovensku 50, pričom často viacero okresov malo jeden spoločný obvodný úrad (naopak v okrese Nové Zámky však obvodné úrady boli dva – v meste Nové Zámky aj v meste Štúrovo). V októbri 2013 boli znova zavedené okresné úrady, ktorým opäť podlieha prevažne vždy len jeden okres; v niektorých oblastiach činnosti im však podlieha vždy viacero okresov naraz.

Rozdelenie okresov

Okres sa delí na obce, ktoré sa skladajú z jedného alebo viacerých katastrálnych území.

Zoznam okresov v rokoch 1960 – 1996

Banská Bystrica, Bardejov, Bratislava-mesto (do roku 1968 a od roku 1990; od roku 1990 pod názvom Bratislava), Bratislava-vidiek, Čadca, Dolný Kubín, Dunajská Streda, Galanta, Humenné, Komárno, Košice-mesto (od roku 1968; od roku 1990 pod názvom Košice), Košice-vidiek (do roku 1968 spolu s územím Košice-mesto pod spoločným názvom Košice), Levice, Liptovský Mikuláš, Lučenec, Martin, Michalovce, Nitra, Nové Zámky, Poprad, Považská Bystrica, Prešov, Prievidza, Rimavská Sobota, Rožňava, Senica, Spišská Nová Ves, Stará Ľubovňa (od roku 1968), Svidník (od roku 1968), Topoľčany, Trebišov, Trenčín, Trnava, Veľký Krtíš (od roku 1968), Vranov nad Topľou (od roku 1968), Zvolen, Žiar nad Hronom, Žilina
Pozri aj: Administratívne členenie Slovenska v rokoch 1990 – 1996
Lucie Šafářová

Pohár Federácie (FED Cup)

Lucie Šafářová sa zúčastnila 10 zápasov Pohára federácie za tím Česka s bilanciou 5-7 v dvojhre a 0-1 vo štvorhre.
Grandville (Aube)

Poloha

Obec má rozlohu 9,24 km². Najvyšší bod je položený 163 m n. m. a najnižší bod 102 m n. m.

Obyvateľstvo

Počet obyvateľov obce je 96 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Livónci

Livónci alebo Livovia bol ugrofínsky kmeň, ktorý žil v 9. - 13. storočí pri pobreží Rižského zálivu. Následne boli germanizovaní a asimilovaní Lotyšmi a Estóncami. Koncom 19. storočia ich ešte žilo vyše 3 000 v západnom Kurónsku. Podľa Livóncov je pomenované Livónsko.

Livónci v 13. storočí

Od roku 1198 sa Lotyšsko stalo centrom bojov jednej z križiackych výprav, organizovanej rímskym pápežom. V nej biskup Bertold porazil Livóncov, ktorí žili na území dolného toku rieky Gauia, ale sám v tomto boji stratil svoj život. Jeho následník - biskup Albert von Buxhoevden zvaný Albert I. Rižský - založil v roku 1201 Rigu, ktorá mala slúžiť ako pevnosť protí agresii križiakov v Pobaltsku. V roku 1206 postavili hrad Cēsis. Bol to oporný bod pre pokorenie severného Latgalska a južného Estónska.
O rok neskôr (1207) sa Livónci podriadili biskupovi a dali sa pokrstiť. Získané územia, koré dostali názov Livónsko (Livlandia) si medzi sebou rozdelil biskup a Rád mečových bratov, založený v roku 1202. Následne v rokoch 1206 - 1224 križiaci porazili Latgalov a v roku 1208 aj Selov.
V roku 1223 nemecký rád, plieniaci krajinu zo smeru od dolného toku Visly až na východ, zničil Prusko. Naproti nemu - od Daugavy a Rižského zálivu - zo smeru od západu postupoval Rád mečových bratov. V roku 1237, po porážke litovcov pri Saule, sa oba rády spojili a Rád mečových bratov (ako miestne oddiely nemeckého rádu) sa začal nazývať Livónskym rádom.
Získať územie Kuršov bolo zložité. Len v roku 1231 sa Livónskemu rádu podarilo obsadiť časť severnej a strednej Kurlandie, avšak o niekoľko rokov neskôr (1252) už mali dobyté celé územie. V roku 1260 v bitke medzi Litovcami a križiakmi pri Durbe, Kuršovia a Estónci prešli na stranu Litovcov, čoho výsledkom bolo porazenie nemeckých rytierov. Počas nasledujúcich šistich rokov sa museli Kuršovia upokojiť. V roku 1267 boli nútení podpísať mierovú zmluvu s križiakmi. Poslednou inštanciou križiakov bol zisk územia Zemgalov v roku 1290.
Vladimír Hiadlovský (ekonóm)

Štúdium

Vysokoškolské štúdium absolvoval na EF UMB, kde získal inžiniersky titul (2001) a doktorát v odbore ekonomika a riadenie podniku (2010). V roku 2014 vykonal habilitáciu a dosiahol tak vedecko-pedagogickú hodnosť docenta v odbore ekonomika a manažment podniku.

Vedecká a pedagogická činnosť

Jeho vedeckým pracoviskom je Katedra ekonomiky a manažmentu podniku EF UMB, na ktorej pracoval ako vedeckovýskumný pracovník (2001 – 2002) a asistent (2002 – 2004) a ktorej bol vedúcim v rokoch 2005 – 2007. Od roku 2004 na nej pôsobí ako odborný asistent. Zameriava sa na podnikové financie, finančnú analýzu podniku a finančné plánovanie. Zabezpečuje výučbu predmetov Podnikové financie, Finančno-ekonomická analýza podniku, Finančno-ekonomická analýza podniku cestovného ruchu, Finančná analýza a finančné plánovanie a Analýza trhu.
Saint-Genest-d’Ambière

Poloha

Obec má rozlohu 32,06 km². Najvyšší bod je položený 161 m n. m. a najnižší bod 64 m n. m.

Obyvateľstvo

Počet obyvateľov obce je 1 233 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Glock

Glock je rakúsky výrobca zbraní a vojenskej výbavy, pomenovaný po svojom zakladateľovi Gastonovi Glockovi. V súčasnosti je známy najmä ako výrobca pištolí s polymérovým rámom.
Propagačné materiály firmy Glock uvádzajú názov firmy so všetkými písmenami veľkými ("GLOCK"), ale nezávislé zdroje píšu názov iba s prvým veľkým písmenom.

História

Firma bola založená v roku 1963 v meste Deutsch-Wagram pri Viedni. Pôvodne vyrábala plastové záclonové tyče a zásuvky, v 70. rokoch začala pre armádu dodávať guľometné nábojové pásy, cvičné granáty, zákopové lopatky a poľné nože.

Armádna požiadavka

Začiatkom roku 1980 Gaston Glock zareagoval na armádnu požiadavku na novú krátku palnú zbraň. Napriek tomu, že nemal skúsenosti s vývojom palných zbraní, podarilo sa mu v apríli 1981 patentovať svoje riešenia a v máji 1982 poslal prvú vzorku rakúskej armáde. Tá pištoľ (Glock 17) prijala a následne sa Glocky rozšírili po celom svete.

Popularita

Podľa firmy Glock sa predalo vyše 2,5 milióna pištolí vo vyše 100 krajinách. Pištole Glock používajú ozbrojené zložky, policajné zbory a bezpečnostné agentúry v 30 – 50 krajinách. V USA meno Glock zľudovelo a používa sa pre akúkoľvek drahú čiernu pištoľ.

Mýty o "plastovej pištoli"

Podľa jednej z mestských legiend sa pištoľ Glock nedá objaviť detektormi kovu. Tento mýtus vznikol z článku v The Washington Post, ktorý bez overenia faktov prevzali ďalšie spravodajské agentúry, televízie a noviny. V skutočnosti tvorí 83% hmotnosti Glocku klasická oceľ a navyše plastové časti sú z tzv. Polymeru 2, ktorý je na rentgene vidieť.
Pištole Glock neboli prvé palné zbrane s plastovým rámom. Firma Heckler & Koch použila polymér pre rám pištole VP70 v roku 1970. Ešte predtým, v roku 1959 uviedol Remington pušku s polymérovým rámom Nylon 66.
Veľká cena Košíc

Veľká cena Košíc je medzinárodný bridžový turnaj poriadaný Košickým bridžovým klubom v máji. Súťaží sa v pároch aj družstvách. Veľká cena je sprievodným podujatím Dní mesta Košice.
Marigny-lès-Reullée

Poloha

Marigny-lès-Reullée má rozlohu 10,02 km². Najvyšší bod je položený 201 m n. m. a najnižší bod 179 m n. m.

Obyvateľstvo

Marigny-lès-Reullée má 194 obyvateľov (2009).
Graf vývoja obyvateľstva:
Zdroje: INSEE
Patrik Svitana

Klubový hokej

S hokejom začínal v rodnom Poprade. V slovenskej extralige debutoval v sezóne 2006/2007. Pôsobil v Poprade a Kežmarku. Po skončení sezóny 2011/2012 podpísal s klubom HC Košice dvojročnú zmluvu. Po sezóne 2012/2013 však z Košíc odišiel a dohodol sa na zmluve s kazašským Irtyšom Pavlodar.
Saint-Germain-sur-l’Arbresle

Poloha

Obec má rozlohu 6,52 km². Najvyšší bod je položený 420 m n. m. a najnižší bod 259 m n. m.

Obyvateľstvo

Počet obyvateľov obce je 1 329 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Landévant

Poloha

Obec má rozlohu 22,34 km². Najvyšší bod je položený 80 m n. m. a najnižší bod 0 m n. m.

Obyvateľstvo

Počet obyvateľov obce je 3 130 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Čebovce

Polohopis

Obec Čebovce (maď. Csáb), je stará usadlosť na niekdajšej obchodnej ceste Balážske Ďarmoty – Zvolen. Nachádza sa na hranici Hontu a Novohradu, 10 km od slovensko-maďarských hraníc.
Obec leží na juhovýchodnom úpätí Krupinskej planiny, pri vyústení doliny Čebovského potoka do Ipeľskej kotliny. Severná časť, v Krupinskej planine, má tvar vrchoviny, južná časť, uložená v Ipeľskej kotline, má charakter pahorkatiny.

Dejiny

Obec sa prvýkrát spomína v roku 1272, pod menom Chab. Najznámejším rodákom obce je maďarský spisovateľ, benediktínsky mních a kultúrny bádateľ Fabián Ján Szeder.
História Čeboviec je dosiaľ veľmi málo preskúmaná. Je však zrejmé, že ide o lokalitu, ktorá bola obývaná už veľmi dávno. Svedectvom toho sú o. i. aj výsledky archeologického výskumu na nedaľekej vyvýšenine, predstavujúce pamiatky z doby bronzovej. O veľmi starom osídlení hovoria terénne zahlbeniny, svedčiace o starých obydliach. Tu zrejme stála pôvodná obec, predchodkyňa Čeboviec, kým nebola prenesená do dnešnej lokality.
Pôvodná obec Györgymártonfalva, s obydliami zbitými z kolov a klád, ležala pod kopcom Zöldvár (Zelený hrad), v doline Čebovského potoka. Na kopci Györgymárton-partalja sa vraj nachádzal drevený kostol. V súčasnosti je v obci kostol z roku 1768, zasvätený Menu Panny Márie. Nižšie sa našli skrýše, vtesané do zeme – asi pivnice. V okolí sa nachádzajú prír. pamiatky Krehora a Kosihovský Kamenný vrch, prírodná rezervácia Čebovská lesostep a chránený areál Cerínsky potok.

Obyvateľstvo

Na konci roka 2006 žilo v Čebovciach 1 037 obyvateľov, zväčša maďarskej národnosti a katolíckeho vyznania. V minulosti sa obyvatelia obce zaoberali poľnohospodárstvom (hlavne vinohradníctvom), remeselníkov bolo oveľa menej. Vhodné geografické podmienky a slnečné stráne totiž predurčovali okolie Čeboviec na pestovanie hrozna a výrobu vína. Zaujímavé sú štatistické údaje z roku 1920. Vraj tu žilo až 1 308 obyvateľov, z toho 698 maďarskej a 612 slovenskej národnosti. Na porovnanie ešte údaj z roku 1980. Obec vtedy mala 989 obyvateľov, z toho až 83,8% maďarskej národnosti.

Šport

Nachádza sa tu futbalový klub TJ Vinohrad ČEBOVCE. Každoročne sa tu konajú letné futbalové turnaje, v roku 2006 sa prvýkrát zohralo priateľské stretnutie žien proti dievčatám. Darí sa aj šachistom, šach má v Čebovciach dlhú tradíciu.

Hudba

Už 7 rokov tu funguje Spevácky zbor Szedera Fábiána. Zbor sa zúčastnil na viacerých súťažiach na Slovensku aj v zahraničí a získal vzácne ocenenia (Kodályove Dni Galanta, Trnavské Zborové Dni, Prehliadke Cirkevných Zborov - Zvolen). Širil dobré meno obce už aj v Rumunsku aj v Maďarsku. Súbor viackrát vystupoval v Budapešti.

Zaujímavosť

Približne 10 km vzdušnou čiarou od obce Čebovce sa nachádza obec Čelovce a neďaleko je aj obec Čekovce, čo často vedie k omylom, hlavne s poštou.
Babinec

Polohopis

Obec sa nachádza v severovýchode Slovenského rudohoria na plošine medzi Rimavskou kotlinou a potokom Pápča, v nadmorskej výške 419 metrov a má rozlohu 491 hektárov. K častiam obce patrí aj Babinský mlyn a osada Klinovo. Krajina okolo Babinca nie je silne zalesnená, hlavne v severnej časti je oblasť s prevládajúcim zmiešaným dubovo-bukovým lesom.

Dejiny

Prvé osídlenie oblasti okolia obce Babinec pochádza z neskorej doby bronzovej. Náleziská z jednej z kultúr tohoto obdobia sa nachádzajú pri susednej obci Kyjatice. Súčasné osídlenie obce Babinec vznikalo v priebehu 13. storočia. Prvá historická zmienka o súčasnej obci pochádza z roku 1407 (1407 Babalawka, 1413 Babaluchka, 1427 Babafalva). Obec v 17. storočí patrila do vlastníctva šľachtických rodov Derenčéniovcov a Séčiovcov, od 17. storočia k muránskemu panstvu. V roku 1427 bolo v obci 13 osídlencov, z ktorých po tureckom pustošení v roku 1598 zostalo iba päť domov. V roku 1828 mala obec Babinec 270 obyvateľov v 35 domoch.
Obyvatelia obce sa zaoberali poľnohospodárstvom, neskôr pestovaním ovocia (hlavne jablká, slivky a hrušky). V zimnom období sa obyvatelia obce zaoberali košíkarstvom, výrobali drevené náradie pre poľnohospodárstvo a domácnosť, jednoduché tkáčske náradie, drevené (dubových) vyrezávané skríne, súseky (bedne na uskladňovanie obilia), tkali látky a vyrábali koberce z trhaných textílií. V súčasnosti v obci dominuje poľnohospodárstvo a ovocinárstvo.
Právna forma

Právna forma je právom stanovená forma (spravidla v zmysle stanovený spôsob alebo stanovená inštitúcia). Najčastejšie sa výraz používa v súvislosti s organizáciami, najmä podnikmi.
Rollainville

Poloha

Obec má rozlohu 8,13 km². Najvyšší bod je položený 410 m n. m. a najnižší bod 300 m n. m.

Obyvateľstvo

Počet obyvateľov obce je 324 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vaucogne

Poloha

Obec má rozlohu 16,51 km². Najvyšší bod je položený 195 m n. m. a najnižší bod 98 m n. m.

Obyvateľstvo

Počet obyvateľov obce je 80 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Aubigny-au-Bac

Poloha

Obec má rozlohu 5,16 km². Najvyšší bod je položený 61 m n. m. a najnižší bod 32 m n. m.

Obyvateľstvo

Počet obyvateľov obce je 1 210 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Talidomid

Talidomid (obchodný názov aj contergan), 2-(2,6-dioxo-3-piperidinyl)-1H-isoindole-1,3(2H)-dione, ATC kód L04AX02, je chemická látka a liečivo. Sumárny vzorec je C13H10N2O4, mólová hmotnosť je 258,2 g/mol. 
Bol syntetizovaný v r. 1953 v Chemie Grünenthal v Nemecku.

Teratogénne účinky talidomidu

Riziko vnútromaternicovej smrti plodu alebo závažných vrodených defektov dieťata je extrémne vysoké. Talidomid sa nesmie užívať v žiadnej fáze gravidity. Je to silný ľudský teratogén. Vyvoláva časté (približne 30 %) vážne a život ohrozujúce vrodené defekty, ako napríklad: ektromélia (amélia, fokomélia, hemimélia) horných a/alebo dolných končatín, mikrócia s abnormalitou vonkajšieho zvukovodu (nepriechodný alebo chýbajúci), lézie stredného a vnútorného ucha (menej časté), očné lézie (anoftalmia, mikroftalmia), vrodená srdcová choroba, anomálie obličiek. Boli opísané aj iné menej časté abnormality.

Súčasnosť

V roku 1998 získal talidomid v USA povolenie na liečenie zhubných nádorov, lepry, vredom vyvolaným AIDS. Nesmie sa však podávať tehotným ženám.
24. januára 2008 Európska agentúra pre lieky v Londýne (European Medicine Agency, EMEA) odporučila schválenie talidomidu ako účinnej látky na liečbu rakoviny kostnej drene pre pacientov nad 65 rokov. Pri liečbe sa samozrejme taktiež treba vyhnúť tehotenstvu. Výbor pre humánne lieky sa uzniesol, že "pozitívne účinky talidomidu v kombinácii s inými látkami prevažujú nad rizikami pri liečbe zhubného nádora kostnej drene, najmä u pacientov starších ako 65 rokov, u ktorých nie je možná liečba vysokými dávkami chemoterapie. Klinické štúdie ukázali, že takáto kombinácia látok môže predĺžiť život až o 18 mesiacov v porovnaní s pacientmi liečenými len chemoterapiou". 
Liečivo pomáha v boji s metabolickou poruchou kachexia, ktorá sa vyskytuje u 50 percent ľudí trpiacich rakovinou.
Am5x86

AMD 5x86, nazývané aj AMD X5 resp. Am5x86, boli procesory spoločnosti AMD predstavené v roku 1995. Nahradili mikroprocesory typu 486.
Keď sa spoločnosť Intel rozhodla ukončiť produkciu 4. generácie procesorov x86 procesormi z radu 486 DX4, spoločnosť AMD vydala čipy Am486 DX5.
Čipy pracovali prevažne na frekvencii 133 MHz s výnimkou AMD X5 150ADW (Am5x86 P75+), ktoré pracovali na frekvencii 150 MHz s násobičom 3 × 50 MHz. Násobič bol u ostatných nastavený na štvornásobnú frekvenciu, no v niektorých prípadoch bol odomknutý.
Procesory pracovali s napájaním 3,3–3,45 V. Vzhľadom na výkon, ktorý bol porovnateľný s Pentiami 75, bol použitý tzv. Pentium Rating, čo je vlastne označenie pre zákazníkov, že procesor má výkon porovnateľný s procesormi Intel Pentium 75.
Am5x86 mali 16 KB vlastnej vyrovnávacej pamäte L1 32-bitovú šírku dátovej (Data Bus) a adresovej zbernice (Address Bus). Použitá výrobná technológia bola 350 nm, Socket 3.
Thouron

Poloha

Obec má rozlohu 13,73 km². Najvyšší bod je položený 430 m n. m. a najnižší bod 287 m n. m.

Obyvateľstvo

Počet obyvateľov obce je 513 (2011).
Nasledujúci graf zobrazuje vývoj počtu obyvateľov v obci.
Zdroje: INSEE